Per Ørum Jørgensen (KF), 2006-04-07:
Jeg synes, at fru Karen Hækkerup måske er kommet lidt for langt ud ad tangenten, når hun nu vil tage det kritikpunkt, som jeg har rejst her i min tale af Socialdemokraterne, som har skiftet holdning til det her spørgsmål – åbenbart fordi man vil tage det her lovforslag som gidsel i en hetz, man fører mod forbrugerministeren – og ud fra det påstå, at Det Konservative Folkeparti er ligeglad med fødevaresikkerheden.
Det synes jeg faktisk var lavt.
Til det at det er begrænsninger, og at det vil ødelægge noget, kan man sige, at det er et bagudskuende synspunkt.
Det, jeg sagde i min ordførertale, var, at der her er basis for nytænkning, M073s55675622nakl.fm Page 5606 Wednesday, June 7, 2006 9:30 AM
konceptudvikling.
Hvis man har tre landsbyer tæt på hinanden og et indkøbssted, vil den købmand, som ligger i den ene af landsbyerne, også kunne forsyne de to andre mindre landsbyer.
Sådan åbnes der op for kreativitet og nytænkning til glæde og gavn for købmændene.
De får altså flere muligheder nu, og så handler det om, at købmændene er dygtige nok til at gribe chancen og udvikle nye koncepter.
Det er netop til gavn for de mindre købmænd.
Jeg er ked af, at Socialdemokratiet tager det her lovforslag som gidsel, for det er jo helt klart det, som fru Karen Hækkerup bekræfter med sit svar.
Der er klart de samme regler for fødevaresikkerhed, og kontrol deraf ændrer sig selvfølgelig ikke på baggrund af det her, der skal man selvfølgelig leve op til de regler, der er.
Men det er jo så den stil, som Socialdemokraterne har lagt.
Wednesday, June 7, 2006 9:30 AM tvivl i mit sind om, at de bakkede helhjertet op om det her, at Socialdemokraterne også ville være med til, at fru Hansen ude i landsbyen, som måske har 8 km til det nærmeste indkøbssted, kan købe sine varer i forbindelse med de her rullende købmænd.
Men Socialdemokratiet er nu åbenbart ligeglade med de mennesker, der bor ude i landsbyerne, og som har svært ved at komme til indkøbscentrene og købe deres varer.
Det synes jeg faktisk er skammeligt, men jeg kunne godt tænke mig at høre: Hvad er det, der har fået Socialdemokraterne til at skifte mening hen over natten?
Nu håber jeg ikke, at hr. Per Clausen tror, at undertegnede ikke har respekt for Enhedslisten.
Det har jeg da så sandelig.
Jeg vil sige det på den måde, at her giver man nye muligheder for nytænkning, konceptudvikling, hvor den lille købmand kan udvide sin butik på en ganske fornuftig måde til glæde og gavn for fru Hansen, der bor ude i landsbyen, og så kan jeg ikke forstå alle de begrænsninger, som bl.a. De Samvirkende Købmænd og andre har nævnt.
Tværtimod synes jeg faktisk, at det er en udstrakt hånd, hvor vi giver muligheder for, at de kreativt kan udvikle deres forretning og skabe et større indtægtsgrundlag.
Det kan være, at det netop er det her, der gør det attraktivt at etablere en købmandsforretning i landsbyerne i de tyndt befolkede områder.
Og for os er det altså vigtigt, at de folk, der bor i ældreboliger, de folk, som har langt og vanskeligt ved at komme til et indkøbssted, får mulighed for at købe varerne fra en vogn.
Det synes jeg faktisk er til glæde og gavn for borgerne.
Men jeg mener også, at det er en god mulighed for købmændene, hvis de da bare vil se muligheder frem for begrænsninger her.